**Projekta “Vides risku pārvaldības resursu pilnveidošana pierobežas reģionā, lai efektīvi veiktu vides aizsardzības pasākumus” idejas apraksts**

**Projekta vispārīgais mērķis** – pilnveidot vides risku pārvaldības sistēmu Latvijas – Lietuvas pierobežas reģionā, lai nodrošinātu efektīvus vides aizsardzības pasākumus.

**Projekta apakšmērķi:**

* Pilnveidot risku vadības pārvaldības sistēmu un iegādāties papildus nepieciešamo aprīkojumu un iekārtas, iespējamo risku novēršanai un operatīvās informācijas efektīvai apmaiņai starp operatīviem glābšanas dienestiem;
* Uzlabot operatīvo dienestu aprīkojumu, lai nodrošinātu operatīvu un efektīvu videi iespējamo kaitējuma mazināšanu dažādās ārkārtas situācijās (kūlas/kūdras ugunsgrēki, ķīmisko vielu noplūdes, vides piesārņojumi utt.)
* Pilnveidot sadarbību starp operatīvajiem dienestiem un pašvaldībām, kā arī izglītot iedzīvotājus par dažādiem pasākumiem un rīcībām, kas saistīti ar vides risku mazināšanu pierobežas teritorijā.

**Projekta īstenošanā iesaistīti 4 partneri** – Jelgavas pilsētas dome (vadošais partneris), Šauļu pilsētas dome, Latvijas Valsts ugunsdzēsības un glābšanas dienests (VUGD), Lietuvas VUGD Šauļu apgabala brigāde.

**Projektā īstenošanā iesaistītie partneri projekta ietvaros plāno**:

1. Pilnveidot apziņošanas sistēmu Jelgavas un Šauļu pilsētu pašvaldību administratīvajās teritorijās, nodrošinot iedzīvotāju informēšanu un operatīvu informācijas apmaiņu starp atbildīgajiem operatīvajiem dienestiem (aplikācijas uzlabošana, GIS slāņa pilnveidošana; sirēnu un radiokomunikācijas termināla iegāde).
2. Uzlabot operatīvo glābšanas dienestu tehnisko aprīkojumu un iegādāties papildus nepieciešamo infrastruktūru (operatīvos transportlīdzekļus; glābšanas laivas; rācijas; uzstādīt videonovērošanas kameras; automātiskos ūdens pumpjus; mobilās vieglas konstrukcijas nojumes/teltis).
3. Pastiprināt zināšanas un iemaņas organizējot teorētiskās un praktiskās mācības operatīvo glābšanas dienestu speciālistiem, pilnveidojot sadarbību dažādu iespējamo vides risku novēršanā (kūlas/kūdras ugunsgrēku dzēšanā; ķīmisko avāriju situācijās) pierobežas teritorijā.
4. Izglītot sabiedrību par dažādiem ar vides risku mazināšanu saistītiem pasākumiem, organizējot dažādas izglītojošās kampaņas, konkursus skolēniem, informatīvi izglītojošos pasākumus pilsētu svētkos un citos publiskos pasākumos.

**Projekta Partneru indikatīvais finanšu ieguldījums**

| Partnera nosaukums | Valsts | ERAF līdzfinansējums | Nacionālais līdzfinansējums | Kopā |
| --- | --- | --- | --- | --- |
| Jelgavas pilsētas dome | Latvija | 302999.50 | 53470.50 | 356470.00 |
| Šauļu pilsētas dome | Lietuva | 212500.00 | 37500.00 | 250000.00 |
| Latvijas VUGD | Latvija | 272000.00 | 48000.00 | 320000.00 |
| Lietuvas VUGD Šauļu apgabala brigāde | Lietuva | 212500.00 | 37500.00 | 250000.00 |
| **Kopā:** |  | **999999.50** | **176470.50** | **1176470.00** |

**Plānotais Projekta īstenošanas laiks**: 24 mēneši (01.04.2017. – 31.03.2019.)